**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**158/2020.(X.29.) Kt. számú**

**határozata**

**Az Egyesített Közművelődési Intézmény és Könyvtár igazgatója munkaszerződésének elfogadásáról**

Tiszavasvári Város Önkormányzata Képviselő-testülete a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény 2. § (4) bekezdése, és Magyarország helyi önkormányzatairól szóló 2011. évi CLXXXIX. törvény 41. § (7) bekezdése alapján az alábbi határozatot hozza:

1. Mint az **Egyesített Közművelődési Intézmény és Könyvtár** (4440 Tiszavasvári, Szabadság tér 1.) **igazgatója** feletti munkáltatói és kinevezési jogkör gyakorló **Kulcsár Lászlóné** (szül. név: ……….., születési hely: …….., születési idő: ….. ... ..., anyja neve: ………) **az Egyesített Közművelődési Intézmény és Könyvtár igazgatójával -** a Képviselő-testület 99/2020. (VII.30.) Kt. határozatával elfogadott - **munkáltatói ajánlat szerinti munkaszerződést köt,** a határozat 1. melléklete szerinti tartalommal, az alábbi lényeges tartalmi elemekkel:

1.1 **A munkaviszony kezdő napja:** 2020. november 1. napja

1.2 **A munkaviszony tartama:** határozatlan idejű

1.3 **Munkakör: intézményvezető igazgató**

A munkakörbe tartozó feladatok részletes ismertetését a hatályos munkaköri leírása tartalmazza.

1.4 **A munkavégzés helye:** a munkáltató mindenkori székhelye, a munkáltató mindenkori telephelyei, a munkáltató által szervezett rendezvények színhelye, illetve a munkáltató részvételével megtartott rendezvények színhelye

1.5 **Munkabér:**

**a munkavállaló alapbére:** bruttó 407.800 Ft/hónap, azaz négyszázhétezer-nyolcszáz forint/hónap

1.6 **Munkaidő:** általános teljes napi munkaidő (napi 8 óra, heti 40 óra)

1.7 **A munkáltatói jogkör gyakorlója:** a munkáltató mindenkori intézményvezetője, igazgatója

* 1. **Kulcsár Lászlóné részére** közalkalmazotti jogviszonyának 2020. október 31. napjával – törvény erejénél fogva – történő megszűnésére tekintettel a közalkalmazottak jogállásáról szóló 1992. évi XXXIII. törvény alapján **14 nap igénybe nem vett szabadságot kell megváltani.**

2.2 A 2.1 pontban foglaltakra tekintettel **Kulcsár Lászlóné részére szabadságmegváltás jogcímén bruttó 271.867 forintot megfizet.**

3. Felhatalmazza a polgármestert az 1. pont szerinti munkaszerződés aláírására.

**Határidő:** 2020. október 31. **Felelős**: Szőke Zoltán polgármester

4. Felkéri a polgármestert, hogy

4.1 jelen döntésről tájékoztassa Kulcsár Lászlóné igazgatót és gondoskodjon az 1. pont szerinti munkaszerződés munkavállaló részéről történő aláírásáról;

4.2 gondoskodjon a 2.2 pont szerinti összeg szabadságmegváltás jogcímen történő kifizetéséről Kulcsár Lászlóné részére.

**Határidő:** 2020. október 31. **Felelős:** Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**

1. melléklet a 158/2020. (X.29.) Kt. számú határozathoz

**MUNKASZERZŐDÉS**

Amely létrejött a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. tv. 2. § (4) bekezdése alapján, egyrészről az **Egyesített Közművelődési Intézmény és Könyvtár** 4440 Tiszavasvári, Szabadság tér 1. szám alatti munkáltató intézményvezető igazgatója kinevezési jogkör gyakorlója Tiszavasvári Város Önkormányzata Képviselő-testülete - képviseli Szőke Zoltán polgármester –, másrészről **Kulcsár Lászlóné** (születési név: ……….., születési hely, idő: …….., ……….. anyja neve: ………) ……………………. utca .. sz. alatti lakos, mint munkavállaló között az alulírott napon és helyen az alábbi feltételekkel.

1. Szerződő felek kijelentik, hogy a közöttük fennálló közalkalmazotti jogviszony a 2020. évi XXXII. tv. 2. § (8) bekezdése alapján jelen munkaszerződés megkötésével 2020. november 1-jei hatállyal átalakul munkaviszonnyá.
2. **A munkaviszony kezdő napja:** 2020. november 1. napja
3. **A munkaviszony tartama:** határozatlan idejű
4. **A munkavállaló munkaköre: intézményvezető igazgató**

A munkavállaló a munka törvénykönyvéről szóló 2012. évi I. tv. (Mt.) 208. § (1) bekezdése alapján, mint a munkáltató vezetője, vezető állású munkavállalónak minősül.

A munkavállaló munkakörébe tartozó feladatokat a hatályos vonatkozó jogszabályok és a hatályos munkaköri leírása tartalmazza.

1. **A munkavállaló munkavégzésének helye:** a munkáltató mindenkori székhelye, a munkáltató mindenkori telephelyei, a munkáltató által szervezett rendezvények színhelye, illetve a munkáltató részvételével megtartott rendezvények színhelye
2. **Munkabér:**

**munkavállaló alapbére:** bruttó 407.800 Ft/hónap, azaz bruttó négyszázhétezer-nyolcszáz forint/hónap

1. A munkaviszony általános teljes napi munkaidőben történő foglalkoztatásra jön létre.
2. **A munkáltatói jogkör gyakorlója:** az alapvető munkáltatói jogok tekintetében a munkáltató fenntartója, Tiszavasvári Város Önkormányzata Képviselő-testülete, egyéb munkáltatói jogok tekintetében Tiszavasvári Város Önkormányzata polgármestere
3. **Folyamatos jogviszonyként elismert idő:**

A közalkalmazotti jogviszony átalakulása során létrejövő munkaviszony tekintetében a jogviszonyt folyamatosnak kell tekinteni. Ennek megfelelően a folyamatos jogviszony kezdete a munkavállaló tekintetében: a munkáltatóval fennálló közalkalmazotti jogviszonyának kezdő időpontja: 1987. 09. 01.

1. **A munka törvénykönyvéről szóló 2012. évi I. tv. 46. § szerinti munkáltatói tájékoztatás:**

*-*az alapbéren túli munkabér és egyéb juttatások**:** -

*-* a munkabérről való elszámolás módja, a munkabérfizetés gyakorisága, a kifizetés napja:a munkabér kifizetése forintban, a munkavállaló által meghatározott bankszámlára utalás útján, havonta történik – az adók és járulékok levonását követően – a tárgyhónapot követő hónap tizedik napjáig. Ha az adott hónap tizedik napja heti pihenőnapra vagy munkaszüneti napra esik, úgy a bérfizetés határideje az ezt megelőző utolsó munkanap.

*-* a munkakörbe tartozó feladatok:

A munkavállaló munkakörébe tartozó feladatokat a hatályos vonatkozó jogszabályok és a hatályos munkaköri leírása tartalmazza.

*-* a szabadság mértéke, számítási módja és kiadása: a szabadság mértékére vonatkozó rendelkezéseket a munka törvénykönyvéről szóló 2012. évi I. tv. (Mt.) 116. §-121. § rendelkezései tartalmazzák, a szabadság kiadására vonatkozó rendelkezéseket az Mt. 122. § - 125. § rendelkezései tartalmazzák.

*-*a munkáltatóra és a munkavállalóra irányadó felmondási idő megállapításának szabályai: a munkáltatóra irányadó felmondási időt az Mt. 69. § (2) bekezdése rendelkezései tartalmazzák, a munkavállalóra irányadó felmondási időt az Mt. 69. § (1) bekezdés rendelkezései tartalmazzák

- a munkáltató kollektív szerződés hatálya alá nem tartozik,

*-*a munkáltatói jogkör gyakorlója: az alapvető munkáltatói jogok tekintetében a munkáltató fenntartója, Tiszavasvári Város Önkormányzata Képviselő-testülete, egyéb munkáltatói jogok tekintetében Tiszavasvári Város Önkormányzata polgármestere

1. A fenti munkaszerződésben nem szabályozott kérdésekben a munka törvénykönyvéről szóló 2012. évi I. tv-nek (Mt.-nek) a vezető állású munkavállalókra vonatkozó rendelkezéseit, valamint a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. tv. valamint egyéb vonatkozó jogszabályok rendelkezéseit kell megfelelően alkalmazni.
2. A munkáltató képviselője és a munkavállaló a fenti munkaszerződést elolvasták, tartalmát közösen értelmezték, és mint akaratukkal mindenben megegyezőt, jóváhagyólag aláírták.

Kelt: Tiszavasvári, 2020. október …..

 ------------------------------------------------ -----------------------------------------

 Tiszavasvári Város Önkormányzata Kulcsár Lászlóné

Képviselő-testülete munkavállaló

 Szőke Zoltán polgármester

 alapvetői munkáltatói jogkörgyakorló